( 228 ) 
vationem facilem reddit et tunc cernitur loco unius adesse 4> 6, 8 et 
quidem 10. Omnes in lucem veniunt et Erpobdellae perfectae evadunt. An 
vero, nomine ovi insigniri debet involucrum in quo tanta copia embryonum 
evolvitur? Non arbitror. Et, si perpendemus genus Lumbricum imme- 
diate accedere ad genus Erpobdellarum , et capsulas horum posteriorum 
animalium omnino priorum similes esse, excepto numero embryonum, 
eas quidem identico modo quoad fabricam et structuram simillimas , 
necesse erit ut habeamus capsulas Lumbrici terrestris tamquam veros 
folliculos sed unico embryone praeditos. Exinde ergo possent folliculi 
dividi in monembryonares et polyembryonares. Illi pertinent ad genus 
Lumbricum, hi vero ad genus Hirudinum et Erpobdellarum. 
Fortasse quis mirabitur discrimen rerum quas obtinui observationibus 
in mea dissertatione et observationibus in hoc supplemento expositis. At- 
tamen alterutrae diligentissime fuerunt institutae. Yerosimile est Lumbricos 
quos in vasis retinebam , servili illo statu adeo fuisse compulsos ut coacti 
fuerint in lucem edere embryones parum evolutos et circa quos capsula 
nondum efformari potuerat. Aut si alio modo interpretari velis, dicen- 
dum erit capsulas quarum rudimenta reperimus ad inferiorem partem 
corporis Lumbrici, quae rudimenta nominavimus cum auctoribus ova, 
ruptas fuisse in interiori parte corporis , et sic embryones et pullos partim 
efformatos e corpore propulisse; vidimus hos depositos esse in substantiam 
mucilaginosam , virescentem , probabili modo liquorem illi similem qui 
implet capsulas adhuc flavas ; et animadvertimus illos pullos , inaxima 
diligentia adhibita, potuisse evolvi rite ut alii Lumbrici maturo nixu editi. 
Vidimus pullos sic evolutos simillimos esse illis qui oriuntur e capsulis , 
et sic de identitate specierum nullum dubium posse moveri. Haec phae- 
nomena facili modo explicantur si naturalis rerum ordinis ratio habeatur; 
et veniamus aliquando ad clausulam Lumbricum terrestrem in statu 
normali suae reproductionis oviparum esse, dum e contrario ovo-vivipa- 
rum, cum arte a modo naturali deflectitur. 
